CELEX: 32021R1904
Language: fi
Date: 2021-10-29 00:00:00
Title: Komission täytäntöönpanoasetus (EU) 2021/1904, annettu 29 päivänä lokakuuta 2021, eläinlääkkeiden vähittäismyyntiin etämyyntinä tarkoitetun yhteisen tunnuksen mallista (ETA:n kannalta merkityksellinen teksti)

3.11.2021   
               
               
                  FI
               
               
                  Euroopan unionin virallinen lehti
               
               
                  L 387/133
               
            
         KOMISSION TÄYTÄNTÖÖNPANOASETUS (EU) 2021/1904,
         annettu 29 päivänä lokakuuta 2021,
         eläinlääkkeiden vähittäismyyntiin etämyyntinä tarkoitetun yhteisen tunnuksen mallista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkkeistä ja direktiivin 2001/82/EY kumoamisesta 11 päivänä joulukuuta 2018 annetun Euroopan parlamentin ja neuvoston asetuksen (EU) 2019/6 (1) ja erityisesti sen 104 artiklan 7 kohdan,
         sekä katsoo seuraavaa:
         
                     (1)
                  
                  
                     Henkilöt, joilla on lupa toimittaa eläinlääkkeitä asetuksen (EU) 2019/6 103 artiklan mukaisesti, voivat tarjota tällaisia lääkkeitä etämyyntiin tietyin edellytyksin. On otettava käyttöön yhteinen tunnus, joka sisältää linkin asianomaisen jäsenvaltion toimivaltaisen viranomaisen luetteloon vähittäismyyjistä, joilla on lupa tarjota eläinlääkkeitä etämyyntiin. Tarkoituksena on auttaa yleisöä selvittämään, onko kyseisiä lääkkeitä etämyyntiin tarjoavalla verkkosivustolla tähän laillinen oikeus.
                  
               
                     (2)
                  
                  
                     Eläinlääkkeiden etämyynnin yhteiseen tunnukseen on sisällyttävä sekä graafinen tunnus että linkki asianomaisen jäsenvaltion toimivaltaisen viranomaisen verkkosivustolla olevaan luetteloon vähittäismyyjistä, joilla on lupa tarjota eläinlääkkeitä etämyyntiin.
                  
               
                     (3)
                  
                  
                     Pysyvän eläinlääkekomitean kokouksessa 2 päivänä joulukuuta 2019 esitettyjen jäsenvaltioiden enemmistön lausuntojen ja 26 päivänä marraskuuta 2019 sähköpostitse toteutetun sidosryhmien kohdennetun kuulemisen vastausten mukaisesti yhteisen tunnuksen mallina olisi käytettävä ihmisille tarkoitettujen lääkkeiden vastaavaa tunnusta (2). Kyseinen tunnus on osoittautunut käytännössä tehokkaaksi, sillä sen avulla yleisö voi varmistaa, että vähittäismyyjällä on laillinen oikeus myydä lääkkeitä verkossa. Jotta graafinen ulkoasu voidaan erottaa olemassa olevasta ihmisille tarkoitettujen lääkkeiden tunnuksesta, olisi tunnuksen oltava eri värinen ja siihen olisi lisättävä eläinlääkintään viittaavat kirjaimet ”vet”.
                  
               
                     (4)
                  
                  
                     Tätä asetusta olisi sovellettava 28 päivästä tammikuuta 2022 asetuksen (EU) 2019/6 153 artiklan 1 kohdan mukaisesti.
                  
               
                     (5)
                  
                  
                     Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EU) 2019/6 104 artiklan 6 kohdassa tarkoitetun yhteisen tunnuksen ulkoasun on oltava liitteessä esitetyn mallin mukainen.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 28 päivästä tammikuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä lokakuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 4, 7.1.2019, s. 43.
         
            (2)  Komission täytäntöönpanoasetus (EU) N:o 699/2014, annettu 24 päivänä kesäkuuta 2014, lääkkeitä yleisölle etämyynnillä tarjoavien henkilöiden tunnistamiseen tarkoitetun yhteisen tunnuksen mallista ja tunnuksen aitouden tarkastamiseksi tarkoitetuista teknisistä, sähköisistä ja suojausta koskevista vaatimuksista (EUVL L 184, 25.6.2014. s. 5).
      
      
         
            LIITE
            
                        1)
                     
                     
                        Asetuksen 1 artiklassa tarkoitetun yhteisen tunnuksen malli on seuraava:
                        
                  
                        2)
                     
                     
                        Viitevärit:
                        PANTONE 647 CMYK 88/50/12/0 RGB 63/107/162; PANTONE 2925 CMYK 78/28/0/0 RGB 78/138/224; PANTONE 2905 CMYK 45/10/0/0 RGB 159/195/239; PANTONE 421 CMYK 13/11/8/26 RGB 204/204/204.
                     
                  
                        3)
                     
                     
                        Yhteisen tunnuksen keskellä (vasemmalla) olevaan valkoiseen suorakulmioon lisätään sen jäsenvaltion kansallinen lippu, johon eläinlääkkeitä etämyyntinä yleisölle tietoyhteiskunnan palvelujen avulla toimittava vähittäiskauppias on sijoittautunut.
                     
                  
                        4)
                     
                     
                        Yhteisen tunnuksen tekstin kielen määrittää se jäsenvaltio, jossa eläinlääkkeitä tietoyhteiskunnan palvelujen avulla etämyyntinä yleisölle toimittava vähittäismyyjä toimii.
                     
                  
                        5)
                     
                     
                        Yhteisen tunnuksen on oltava leveydeltään vähintään 90 pikseliä.
                     
                  
                        6)
                     
                     
                        Yhteisen tunnuksen on oltava staattinen.
                     
                  
                        7)
                     
                     
                        Jos tunnusta käytetään värillisellä pohjalla, mikä vaikeuttaa tunnuksen havaitsemista, tunnuksen ympärillä voidaan käyttää ääriviivoja, jotta tunnus erottuisi paremmin pohjaväristä.
                        
                  
                        8)
                     
                     
                        Asetuksen (EU) 2019/6 104 artiklan 5 kohdan c alakohdassa mainitun linkin, jolla yhdistetään toisiinsa niiden vähittäismyyjien verkkosivustot, joilla on lupa toimittaa eläinlääkkeitä etämyyntinä yleisölle tietoyhteiskunnan palvelujen avulla, ja verkkosivustot, joilla sijaitsevat direktiivin 104 artiklan 8 kohdan c alakohdassa tarkoitetut kansalliset luettelot, on oltava kiinteä ja toimittava molempiin suuntiin.